«እርግጥ ነዉ እዚያ የሚገኙ አንዳንድ ጋዜጠኞችን አነጋግሬያለሁ፤ አንዳንዶቹ አዲስ አበባ ናቸዉ ሌሎቹ ደግሞ ስደት ላይ ይገኛሉ። በመሠረቱ በጣም ሰግተዋል፤ ምክንያቱም በበርካታ ሰበቦች በኢንተርኔት የቀጥታ ግንኙነት መገንገያዎች ላይ እጅግ የተመረኮዙ ናቸዉና። አንደኛዉ ከዋጋ አንፃር ወጪ ይቆጥባል፤ ምክንያቱም ምስራቅ አፍሪቃና የአፍሪቃዉ ቀንድ ሀገሮች መካከል ስልክ ለመደወል በጣም ዉድ ነዉ፤ በሁለተኛ ደረጃ ደግሞ ከእነዚህ ስልቶች በአንዱ ብትጠቀሚ ደህንነቱ በጣም አስተማማኝ ነዉ፤ ግለሶቦች ግንኙነቱን ለመጥለፍም ያዳግታቸዋል፤ እናም በዚህ ምክንያት እኔ ያነጋገርኳቸዉ በርካታ ጋዜጠኞች እንዲህ ያለዉ ይፋዊ እገዳ የመገናኛ መንገዶችን እጅግ ስለሚያጠባቸዉ በጣም ተደናግጠዋል።»
